Formel 1 2013

Formel 1 2013 var den 64. sæson af FIA's Formel 1-verdensmesterskab. Det var det sidste år med 2,4 liters V8-motorer, som fra og med 2014-sæsonen blev erstattet af en mere miljøvenlig og brændstofeffektiv 1,6 liters V6-motor med turbo.

Kørermesterskabet blev vundet af Sebastian Vettel, som tog sit fjerde mesterskab i træk, og konstruktørtitlen gik til Red Bull, også for fjerde år i træk.

Opsummering af sæsonen

Løbskalender og resultatsammendrag 
Under Ungarns Grand Prix 2012 udtalte Bernie Ecclestone at 2013-kalenderen ville bestå af 20 løb, og at den hovedsagelig ville være lig 2012-kalenderen. Den foreløbige kalenderen blev offentliggjort under Singapores Grand Prix 2012, og den blev godkendt af FIA 28. september 2012.

Den godkendte kalender indeholdt også Amerikas Grand Prix, et nyt løb som skulle køres på en gadebane i New Jersey. Efter at det blev klart at banen ikke ville være klar i tide blev løbet udsat til 2014, og løbskalenderen for 2013 blev dermed reduceret til 19 løb. Senere offentliggjorde FIA World Motorsports Council at en 20. runde ville blive inkluderet på en bane i Europa, afhængig af udfaldet af forhandlinger mellem Bernie Ecclestone og arrangørerne. I februar offentliggjorde Ecclestone imidlertid at det ikke var lykkedes at få en aftale i stand om et nyt løb, og at sæsonen dermed ville blive på 19 løb.

Kalenderændringer 
 I henhold til aftalen mellem Nürburgring og Hockenheimring om at skiftes til at arrangere Tysklands Grand Prix hvert andet år, som blev etableret i , var det Nürburgring som skulle arrangere løbet i 2013. Men Nürburgring havnede i finansielle problemer, og der var længe uvist hvilken bane som skulle arrangere Tysklands Grand Prix i 2013. Løbet blev senere flyttet to uker frem for at lave en åbning i kalenderen for et ekstra løb i Europa. 31. januar 2013 blev det offentliggjort at der var indgået en aftale om at løbet skulle køres på Nürburgring.
 Spaniens Grand Prix vil skifte mellem Circuit de Catalunya i Barcelona og Valencia Street Circuit i Valencia, i et lignende løbsdelingsformat som har været benyttet af Nürburgring og Hockenheimring. Europas Grand Prix, som har været kørt i Valencia siden , vil udgå. Circuit de Catalunya vil starte cyklusen med at arrangere Spaniens Grand Prix i 2013.
 Under World Motor Sport Councils møde i december 2012 bad arrangørerne af USA's Grand Prix om en ændring i datoen for USA's Grand Prix 2013, for at undgå kollision med en samtidig fodboldkamp i Austin.

Konstruktører og kørere 
Følgende konstruktører og kørere kørte i 2013-sæsonen. Listen blev oprindelig præsenteret med forbehold om ratificering af en ny Concordeaftale. Under Malaysias Grand Prix 2012 offentliggjorde Bernie Ecclestone at «majoriteten» af teams som deltog i -sæsonen havde godtaget aftalen for 2013, men han gav ingen indikationer på hvilke teams som eventuelt modsatte sig den nye Concordeaftale. Under Storbritanniens Grand Prix 2012 udtalte Ecclestone at alle teams «i princippet» havde godtaget vilkårene i den nye Concordeaftale, og det endelige udkast til den nye Concordeaftale blev præsenteret for teamsene forud for Indiens Grand Prix 2012.

Referencer

Eksterne henvisninger 

 
 Fédération Internationale de l'Automobile